Γαλατόπιτα με φύλλο, ανοιχτή
Μια νόστιμη γαλατόπιτα με φύλλο, με την κρέμα ανοιχτή και εκτεθειμένη στο κέντρο. Γάλα, ζάχαρη και κανέλα συνθέτουν ένα από τα πιο παραδοσιακά γλυκά της Αρκαδίας.
1 συσκευασία φύλλο κρούστας 450γρ., 80 γρ. βούτυρο αγελάδος, λιωμένο (για άλειμμα), 1 λίτρο φρέσκο γάλα, 200 γρ. ζάχαρη, 150 γρ. σιμιγδάλι ψιλό, 4 αυγά (ελαφρώς χτυπημένα), 150 γρ. βούτυρο αγελάδος, σε κυβάκια, 2 αυγά, 2 κουτ. σούπας ζάχαρη, ζάχαρη άχνη για το σερβίρισμα, κανέλα σε σκόνη για το σερβίρισμα
Για να φτιάξουμε τη γαλατόπιτα με φύλλο, ανοιχτή, ξεκινάμε βγάζοντας το φύλλο από την κατάψυξη και το αφήνουμε μέσα στη συσκευασία του σε θερμοκρασία δωματίου, μέχρι να ξεπαγώσει καλά.Σε μια κατσαρόλα ζεσταίνουμε το γάλα σε μέτρια φωτιά. Μόλις αρχίσει να κοχλάζει, ρίχνουμε τη ζάχαρη και το σιμιγδάλι και ανακατεύουμε συνεχώς για 2-3 λεπτά, μέχρι να πήξει ελαφρώς η κρέμα. Αποσύρουμε από τη φωτιά, προσθέτουμε το βούτυρο και τα αυγά και ανακατεύουμε με το σύρμα, μέχρι να ενσωματωθούν.Προθερμαίνουμε τον φούρνο στους 190° C και βουτυρώνουμε το ταψί. Στρώνουμε 8 φύλλα κρούστας στο ταψί, βουτυρώνοντάς τα καλά ένα ένα. Αδειάζουμε την κρέμα, την απλώνουμε ομοιόμορφα και γυρίζουμε τις άκρες των φύλλων προς τα μέσα. Χτυπάμε με το σύρμα τα υλικά για την επιφάνεια (αυγά και ζάχαρη) και ραντίζουμε την επιφάνεια της γαλατόπιτας.Ψήνουμε τη γαλατόπιτα για 45-50 λεπτά, μέχρι να ροδίσει στην επιφάνεια.Ξεφουρνίζουμε, αφήνουμε λίγο να κρυώσει και πασπαλίζουμε με ζάχαρη άχνη και κανέλα.
Αλεύρι (ζύμες),Γάλα,Σιμιγδάλι